CELEX: 62013TN0078
Language: sk
Date: 2013-02-07 00:00:00
Title: Vec T-78/13: Žaloba podaná 7. februára 2013 — Red Bull/ÚHVT — Sun Mark (BULLDOG)

13.4.2013   
            
            
               SK
            
            
               Úradný vestník Európskej únie
            
            
               C 108/31
            
         Žaloba podaná 7. februára 2013 — Red Bull/ÚHVT — Sun Mark (BULLDOG)
   (Vec T-78/13)
   2013/C 108/79
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Red Bull GmbH (Fuschl am See, Rakúsko) (v zastúpení: A. Renck a I. Fowler, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Sun Mark Ltd (Middlesex, Spojené kráľovstvo)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) zo 16. novembra 2012 vo veci R 0107/2012-2, a
            
         
               —
            
            
               zaviazal žalovaného a ďalšieho účastníka konania pred odvolacím senátom, ak sa pripojí do konania ako vedľajší účastník, na náhradu trov konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: ďalší účastník konania pred odvolacím senátom.
   
      Prihlasovaná ochranná známka Spoločenstva: slovná ochranná známka „BULLDOG“ pre tovary zaradené do tried 32 a 33 — prihláška ochrannej známky Spoločenstva č. 9 215 567.
   
      Majiteľ ochrannej známky alebo označenia namietaných v námietkovom konaní: žalobkyňa.
   
      Namietaná ochranná známka alebo označenie: národný a medzinárodný zápis slovnej ochrannej známky „BULL“ a „RED BULL“ pre tovary zaradené do tried 32 a 33.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: zrušenie napadnutého rozhodnutia.
   
      Dôvody žaloby: porušenie článku 8 ods. 1 písm. b) a článku 8 ods. 5 nariadenia Rady č. 207/2009.